
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 59P/60/2025 1225201744 08. 09. 2025 JUDr. Ľubica Novotná ECLI:SK:MSBA2:2025:1225201744.2
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Ľubicou Novotnou v právnej veci starostlivosti súdu o maloleté dieťa: A. B., narodená XX.XX.XXXX, bytom ako matka, zastúpené kolíznym opatrovníkom Úradom práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Vazovova 7/A, 816 16 Bratislava, matky: C. D. A., narodená XX.XX.XXXX, trvale bytom E. XXXX/XX, F., zastúpená JUDr. Denisou Jánošíkovou, advokátkou, so sídlom Klincová 35, Bratislava a otca: C. G. B., narodený XX.XX.XXXX, trvale bytom F. XXXX/X, F., zastúpený Mgr. Máriou Čechovou, advokátkou, so sídlom Slnečná 38/A, Slovenský Grob, v konaní o nariadenie výchovného opatrenia, takto rozhodol: I. Súd u k l a d á výchovné opatrenie rodičom C. G. B., nar. XX.XX.XXXX, C. D. A., nar. XX.XX.XXXX a maloletému dieťaťu A. B., nar. XX.XX.XXXX, spočívajúce v povinnosti podrobiť sa odbornému poradenstvu, ktoré sa bude realizovať na Úrade práce, sociálnych vecí a rodiny Bratislava, referát poradensko-psychologických služieb, Svoradova 1, Bratislava, v celkovom rozsahu 30 hodín poskytovaného poradenstva spoločne pre rodičov a maloletú od právoplatnosti tohto rozhodnutia s tým, že presný čas stretnutí určí zariadenie po dohode s rodičmi. II. Stretnutia sa budú realizovať za účelom poskytnutia odbornej intervencie rodičom a maloletej, s cieľom obnovenia styku maloletého dieťaťa s otcom, zlepšenia vzťahu maloletej k otcovi, intervencie matke jej usmernením pri motivácii maloletej k realizácii styku dieťaťa s otcom, ako i zlepšenia ich rodičovských zručností a kompetencií pri spoločnej výchove mal. dieťaťa a komunikácie rodičov týkajúcej sa maloletej.
III. Rodičia sú povinní zabezpečiť v stanovenom čase prítomnosť maloletej na Úrade práce, sociálnych vecí a rodiny Bratislava, referát poradensko-psychologických služieb, Svoradova 1, Bratislava a maloletú riadne na toto stretnutie pripraviť. IV. Žiaden z účastníkov nemá nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak.
2. Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania (§ 221 písm. a) zákona č. 160/2015 Z. z. Civilný sporový poriadok). Poučenie: Proti tomuto rozsudku odvolanie nie je prípustné, pretože účastníci konania sa na pojednávaní, na ktorom bol rozsudok vyhlásený, práva na podanie odvolania vzdali ( § 368 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

